সীয়িং রেড (ডেক্সটার)
ডেক্সটার নির্মাতার শিশু শিল্পীদের নাটকটির অন্ধকার অধ্যায় থেকে দূরে রাখতে সচেষ্ট ছিলেন। তাই সহকারী প্রযোজক ড্যানিয়েল কেরন শিশু ডেক্সটার চরিত্রে অভিনয় করা শিশুর মাকে বারণ করে দেন, যেন তার সন্তানকে জানানো না হয় সে কোন চরিত্রে অভিনয় করছে। এরিক কিং বলেন, রক্তের মাঝে বসে একটি বাচ্চা কাঁদছে পুরোটা অভিনয় এবং মিথ্যে হলেও তা অত্যন্ত অস্বস্তিকর দৃশ্য ছিল। চিত্রগ্রাহক রোমিও টাইট্রন ক্যামেরার শাটল এঙ্গেল শক্ত করে দৃশ্যটি ধারণ করেন, যেন তাতে স্মৃতির আমেজ সম্পূর্ণরূপে আসে। সিরিজের পরিচালক কিথ গরডন এই ফ্ল্যাশব্যাক দৃশ্যগুলোকে "অভাবনীয়" বলেন এবং তিনি মনে করেন দৃশ্যগুলো অনেকটাই "স্ট্যানলি কুবরিকের চলচ্চিত্রের মতো" ছিল।
প্যাট্রিক স্টুয়ার্ট
প্যাট্রিক স্টুয়ার্ট (জন্ম: ১৩ জুলাই, ১৯৪০) একজন ইংরেজ চলচ্চিত্র, টেলিভিশন ও মঞ্চ অভিনেতা, এবং হাডার্সফিল্ড বিশ্ববিদ্যালয় এর চ্যান্সেলর। অভিনয় জীবনের বিভিন্ন সময়ে, প্রায় ৫০ বছর ব্যাপ্তিকাল জুড়ে, শেক্সপিয়ারের নাটকের অভিনেতা হিসাবে স্টুয়ার্ট নন্দিত। তবে তিনি সিরিজে ক্যাপ্টেন জাঁ লুক পিকার্ড চরিত্রে অভিনয়ের জন্য বিখ্যাত। এছাড়া তিনি এক্স-মেন চলচ্চিত্র সিরিজের প্রফেসর হাভিয়ের চরিত্রে অভিনয় করেছেন। স্বল্পকেশ, ও মার্জিত কণ্ঠ তাঁর অন্যতম প্রধান বৈশিষ্ট্য।